# Årsberetning for Gul avdeling 2018

## Beskrivelse av avdelingen

* Gul avdeling hadde 9 brukere i aldersgruppen 31- 65 år pr.31.12.18.
* Antall årsverk 10; hvorav 50% med 3-årig utdannelse, 50% med 1-årig utdannelse og en 2.års lærling i helsearbeiderfaget som tok fagprøven i april. Stiftelsen Radarveien fikk nominasjon som årets lærebedrift 2018.
* Mer enn 50% av våre brukere på gul avdeling er rullestolbrukere. Vi har brukere med epilepsi, cerebral parese, hjerneskade, Cornelia de Langes syndrom, Retts syndrom, Downs syndrom og infantil autisme.
* Overordnet målsetting for avdelingen er å gi et realistisk opplæringstilbud med utviklingsmuligheter etter individuelle målsetninger, samt vise respekt for den enkeltes evner og behov.
* Vi vektlegger fysisk aktivitet, kommunikasjon, sansestimulering og sosiale aktiviteter.

## Dette har vi arbeidet med i år

* Vi har hatt en betydelig oppgradering av avdelingen. Vi har pusset opp to bad, toalett og garderobe til personal, samt kjøkken. Vi har i tillegg fått montert takheis som nå omfatter begge badene og store deler av fellesarealet. Under oppussing har vi hatt begrenset tilgang til avdelingen. Vårt hovedfokus har vært å gjennomføre oppussing på mest mulig skånsom måte for brukerne. Vi har under oppussing benyttet oss av andre lokaler ved Stiftelsen Radarveien, der brukerne har fått så tilnærmet normale dager som mulig.
* Gul avdeling har hatt to planleggingsdager i 2018. Våren deltok vi på hjelpemiddelmessen og høsten brukte vi planleggingsdagen til faglig oppdatering og relasjonsbygging.

Høsten hadde vi felles planleggingsdag for hele Stiftelsen Radarveien der tema var medarbeiderskap.

**Kurs og etter-/videreutdanning**

* Vi har deltatt på fagseminar om Retts syndrom, NAFO- seminar og SOR- konferansen. Undertegnede deltok på Virkes lederutviklingsprogram.
* I tillegg har vi deltatt på flere kurs i vår interne kursrekke, samt på temakvelder som arrangeres i samarbeid med Holmenkollen bo- og dagsenter og Ragna Ringdal dagsenter.

**Avdelingsleders vurdering**

Undertegnede vurderer at avdelingen har oppnådd målsettingene som ble satt både for brukere og for personalets kompetanseutvikling. Gul avdeling er en godt fungerende avdeling med kvalitet, samarbeid og trivsel i fokus.

Elisabeth Myrhol

Avdelingsleder